Louis Tewanima (Second Mesa, Arizona, 1888 - Second Mesa, 18 de gener de 1969) fou un atleta nord-americà d'ètnia hopi. Estudià a l'escola de Carlisle, on destacà com a atleta, de manera que fou seleccionat per a ser membre de l'equip olímpic d'atletisme estatunidenc. Als Jocs Olímpics de Londres de 1908 fou 9è a la marató. A les olimpiades d'Estocolm de 1912 va obtenir una medalla de plata en els 10.000 metres, on va córrer descalç. La seva marca estatunidenca no fou batuda en uns Jocs Olímpics fins als de Tòquio el 1964 pel sioux Billy Mills.